
AIŠKINAMASIS RAŠTAS
I . BENDROJI  DALIS
              Biržų rajono savivaldybės priešgaisrinės  apsaugos tarnyba  (toliau tekste - Priešgaisrinė tarnyba) yra savivaldybės biudžetinė įstaiga - nuolatinės parengties civilinės saugos ir gelbėjimo sistemos dalis, gesinanti gaisrus ir atliekanti pirminius žmonių bei turto gelbėjimo darbus.

   Tarnybos steigėjas - Biržų rajono savivaldybės taryba. Įstaigos nuostatai  patvirtinti Biržų rajono savivaldybės tarybos 1998 m. gruodžio 29 d. potvarkiu Nr.601, (nauja redakcija) Biržų rajono savivaldybės tarybos 2009 m. rugsėjo 30 d. sprendimu Nr.T-257.
 LR juridinių asmenų registre įstaiga įregistruota 1998 m. gruodžio 31 d. Registravimo pažymėjimo numeris  BD-98-4.  Priešgaisrinės tarnybos buveinė - S.Dagilio g. 5A, 41170 Biržai.
              Priešgaisrinė tarnyba yra savarankiškas juridinis asmuo (įm. kodas 154891295), turintis antspaudą su įstaigos pavadinimu, sąskaitas banke, blankus, atributiką. Priešgaisrinės tarnybos finansiniai metai sutampa su kalendoriniais metais.
              Priešgaisrinės tarnybos veiklos laikotarpis neterminuotas.

              Priešgaisrinės tarnybos veikla pagal ekonominės veiklos rūšių klasifikatorių – priešgaisrinių tarnybų veikla (84.25).

              Priešgaisrinės tarnybos tikslas yra išsaugoti žmonių gyvybę, sveikatą, turtą, apsaugoti aplinką nuo ekstremalių įvykių ir situacijų poveikio.

              Tarnybos struktūrą sudaro administracija ir padaliniai (ugniagesių komandos).
              Ugniagesių komandos:

        Smilgių ugniagesių komanda – Smilgių k., Biržų r. sav.;

        Medeikių ugniagesių komanda – Medeikių k., Biržų r. sav.;

        Germaniškio ugniagesių komanda – Germaniškio k., Biržų r. sav.;

        Kirdonių ugniagesių komanda – Kirdonių k., Kamajų sen., Biržų r. sav.;

        Kratiškių ugniagesių komanda – Kratiškių k.,Kriaunos, Biržų r. sav.;

        Kupreliškio ugniagesių komanda – Kupreliškio k., Jūžintų sen., Biržų r. sav.;

        Papilio ugniagesių komanda – Papilio k., Juodupės sen., Biržų r. sav;.

        N.Radviliškio ugniagesių komanda – N.Radviliškis, Obelių sen., Biržų r. sav.;

        Vabalninko ugniagesių komanda – Vabalninkas, Biržų  r. sav., Šakenio 27 A;

              Priešgaisrinė tarnyba  patikėjimo teise disponuoja valstybės ir savivaldybės ilgalaikiu materialiuoju ir nematerialiuoju turtu, trumpalaikiu materialiuoju turtu, piniginėmis lėšomis, atsargomis bei atsako už patikėto turto efektyvų naudojimą ir saugumą.

              Priešgaisrinė tarnyba finansuojama  Biržų rajono savivaldybės biudžeto lėšomis (valstybės deleguota funkcija ir savarankiška funkcija).
              Biržų rajono savivaldybės taryba 2010 m. vasario mėn. 22 d. sprendimu Nr.T-49 patvirtino  didžiausią leistiną darbuotojų pareigybių skaičių - 85,0  priešgaisrinei apsaugos tarnybai.

             Priešgaisrinės tarnybos finansinės, ūkinės bei kitos veiklos kontrolę vykdo Savivaldybės kontrolės ir audito tarnyba,  kitos įgaliotos institucijos ir įstaigos Lietuvos Respublikos teisės aktų nustatyta tvarka.

             Vidutinis dirbančiųjų  skaičius tarnyboje yra  80 darbuotojų per ataskaitinį laikotarpį.
II. APSKAITOS POLITIKA
             Tarnyba savo veikloje vadovaujasi Lietuvos Respublikos buhalterinės apskaitos įstatymu, Lietuvos Respublikos viešojo sektoriaus  atskaitomybės įstatymu, Lietuvos Respublikos finansų ministro patvirtintomis biudžetinių įstaigų buhalterinės apskaitos organizavimo taisyklėmis ir kitais teisės aktais, patvirtintais nuostatais ir apskaitos politika. Tarnyba taiko apskaitos politiką, kuri užtikrina, kad apskaitos duomenys atitiktų  VSAFAS reikalavimus. Jeigu nėra konkretaus VSAFAS reikalavimo, tarnyba vadovaujasi bendraisiais apskaitos principais, nustatytais 1-ajame VSAFAS.
            Apskaitos politika, ūkinių operacijų registravimo tvarka užtikrina, kad finansinėse ataskaitose pateikiama informacija būtų svarbi vartotojų sprendimams priimti, patikima, nes teisingai nurodo tarnybos finansinius rezultatus, finansinę būklę ir pinigų srautus, parodo ūkinių operacijų ekonominę prasmę, ne vien teisinę formą, nešališka, apdairiai pateikta. Yra visais reikšmingais atvejais išsami.
            Tarnyba pasirinktą apskaitos politiką taiko nuolat. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles. Finansinė atskaitomybė sudaroma taikant kaupimo, subjekto, veiklos tęstinumo, periodiškumo, piniginio mato, palyginimo, atsargumo, neutralumo, turinio viršenybės prieš formą apskaitos principus.
             Tarnyba, sudarydama biudžeto vykdymo ataskaitų rinkinį, vadovaujasi pinigų, subjekto, periodiškumo, pastovumo, piniginio mato apskaitos principais.
              Tarnybos apskaitoje registruojamas tik jos patikėjimo teise valdomas, naudojamas ir disponuojamas valstybės ir savivaldybių turtas, finansavimo sumos ir įsipareigojimai, pajamos ir sąnaudos. Turtas, valdomas ir naudojamas kitomis teisėmis, registruojamas nebalansinėse sąskaitose.
             Visos ūkinės operacijos ir įvykiai apskaitoje registruojami litais ir centais, apvalinant iki šimtųjų lito dalių (dviejų skaitmenų po kablelio).
             Visos ūkinės operacijos ir įvykiai registruojami tarnybos sąskaitų plano sąskaitose taikant  įstaigos apskaitos politiką, parengtą pagal VSAFAS reikalavimus (nurodytus principus, metodus ir taisykles) atskiroms ūkinėms operacijoms ir įvykiams,  finansinių  ataskaitų elementams arba straipsniams ir apskaitos procedūroms.

             Vadovaujantis viešojo sektoriaus apskaitos reforma, viršininko įsakymu  2009 m. gruodžio mėn. 28 d.  Nr.3-26 patvirtinta nauja apskaitos politika, taip pat patvirtintas naujas sąskaitų planas viršininko įsakymu 2009 m. gruodžio mėn. 29 d. Nr.3-27.

III . AIŠKINAMOJO RAŠTO PASTABOS
           Finansinės būklės ataskaitoje:
           1.Pastaba. Ilgalaikio nematerialaus turto įstaigoje nėra.  
2.Pastaba. Ilgalaikis materialusis turtas parodytas likutine verte. Ilgalaikio turto yra sumoje už 512612 Lt, sukauptas nusidėvėjimas – 387022 Lt, likutinė vertė yra 125590 Lt.
3.Pastaba. Atsargų yra sumoje už 27728 Lt ataskaitinio laikotarpio pabaigoje, dalis iš jų: sumoje už 3009 Lt dar neapmokėtos ir nesunaudotos. 
             Įsigytas ūkinis inventorius atiduotas naudoti ir jo apskaita vedama nebalansinėje sąskaitoje.
           4.Pastaba.. Išankstiniai apmokėjimai - tai lėšos apmokėtos už transporto privalomąjį draudimą ir už laikraščių prenumeratą.

           5.Pastaba. Sukauptos gautinos finansavimo sumos yra 151759 Lt ( sąsk. 2282101 ). Iš jų:
              Valstybės deleguotos lėšos - 143949 Lt

              Savivaldybės biudžeto lėšos – 7810 Lt

          6.Pastaba. Pinigų likučio įstaigos sąskaitoje, į kurią pravedamos biudžetinės savivaldybės ar valstybės deleguotos lėšos,  ataskaitinio laikotarpio pabaigoje nėra. Pavedimų lėšų įstaigos sąskaitoje likutis yra 237 Lt, tai  2% paramos lėšos, gautos pagal LR labdaros ir paramos įstatymą. Pavedimų lėšų per ataskaitinį laikotarpį  išleista  106 litai.
          7. Pastaba. Finansavimo sumų likutis ataskaitinio laikotarpio pabaigoje yra 152272 Lt., iš jų valstybės biudžeto - 45320 Lt, savivaldybės biudžeto - 82166 Lt, pavedimų lėšų - 24786 Lt. 
           8.Pastaba. Trumpalaikius finansinius įsipareigojimus sudaro įstaigos mokėtinos sumos. Priešgaisrinės tarnybos mokėtinų sumų likutis ataskaitinio laikotarpio pabaigai yra 154768 Lt., tai biudžetinės lėšos, (tame tarpe yra atostoginių rezervas - 72541 Lt). 
          9.Pastaba. Grynojo turto įstaigoje nėra.

          Veiklos rezultatų ataskaitoje:
          10.Pastaba.  Įstaigoje finansavimo pajamos yra  730994 Lt per ataskaitinį laikotarpį, kai buvo patirtos su šiomis pajamomis susijusios sąnaudos.  
          Finansavimo pajamos yra valstybės biudžeto, savivaldybės biudžeto,  pavedimų lėšų.
          11.Pastaba. Vadovaujantis kaupimo ir palyginamumo principais per 2012 metų 1 pusmetį sąnaudomis įstaigos apskaitoje pripažinta 730994 Lt,  kai buvo gautos su jomis susijusios pajamos.

          12.Grynojo perviršio ar deficito ataskaitinio laikotarpio pabaigoje nesusidarė.

          13.Pastaba. 20-ojo VSAFAS „Finansavimo sumos“ priede  finansavimo sumų likutis atitinka finansinės būklės ataskaitos finansavimo sumų likučiui. Šiame priede nurodomos finansavimo sumos pagal lėšų šaltinius: valstybės biudžeto, savivaldybės biudžeto, kitų šaltinių.
           Finansavimo sumų likutis yra 152272 Lt, iš jų: valstybės biudžeto – 45320 Lt, savivaldybės biudžeto – 82166 Lt, pavedimų lėšų – 24786 Lt.
           Finansavimo sumos suskirstytos į lėšas nepiniginiam turtui įsigyti, kitoms išlaidoms kompensuoti.
	Viršininkas
	
	Kęstutis Vaičaitis


	Vyriausioji buhalterė
	
	Genovaitė Černiaukienė


2012 m.  liepos  mėn. 30 d.
